Margarita López Maturana

Margarita Maria López Maturana, bataio izenez Maria Pilar (Bilbo, 1884ko uztailaren 25a - Donostia, 1934ko uztailaren 23a) klausurako moja eta Berrizko Mesedeetako Misiolarien sortzailea izan zen .

Bizitza 
Aita, Vicente López de Maturana López de Gamarra, Uribarri Ganboakoa zen eta ama, Juana Ortíz de Zárate García de Mendoza, Margaritakoa, Arabako udalerria hau ere. Erlijioan amaren jaioterriaren izena hartu zuen gerora. Aita merkataria zen Bilbon. Bost seme-alaba izan zituen bikoteak; Maria Pilar eta Leonor ahizpa bikia gaztenak izan ziren. Neskatook jaio eta hurrengo egunean bataiatu zituzten Alde Zaharreko San Antonio Abad elizan, herritarren artean San Anton bezala ezagunagoa.

1903an Berrizko Mesedeetako mojen kongregazioan sartu zen. 1920an "Berrizko Mesedeetako Misiolari Gazteria" elkartea sortu zuen eta, haren ahaleginari esker, 1930ean klausurako komentua misiolarien institutu bilakatu zen. 

1934an hil zen Donostian, eritasun luze baten ondotik.

2006ko urriaren 22an dohatsu aitortua izan zen Bilboko Donejakue katedralean .

Erreferentziak

Kanpo estekak 
  Margarita María López de Maturanaren biografia euskomedian

Euskal Herriko mojak
Bilbotarrak
Euskal Herriko dohatsuak
Ordena eta kongregazio erromatar katolikoetako mojak
Mesedetakoak
Urdaileko minbiziaren ondorioz hildakoak
Benedikto XVI.ak dohatsu izendatutakoak